CELEX: 62016CN0444
Language: et
Date: 2016-08-08 00:00:00
Title: Kohtuasi C-444/16: Eelotsusetaotlus, mille on esitanud Cour d'appel de Mons (Belgia) 8. augustil 2016 – Immo Chiaradia SPRL versus Belgia riik

7.11.2016   
            
            
               ET
            
            
               Euroopa Liidu Teataja
            
            
               C 410/5
            
         Eelotsusetaotlus, mille on esitanud Cour d'appel de Mons (Belgia) 8. augustil 2016 – Immo Chiaradia SPRL versus Belgia riik
   (Kohtuasi C-444/16)
   (2016/C 410/05)
   Kohtumenetluse keel: prantsuse
   
      Eelotsusetaotluse esitanud kohus
   
   Cour d'appel de Mons
   
      Põhikohtuasja pooled
   
   
      Apellant (kaebaja esimese astme kohtu menetluses): Immo Chiaradia SPRL
   
      Vastustaja apellatsioonimenetluses (vastustaja esimese astme kohtumenetluses): Belgia riik
   
      Eelotsuse küsimus
   
   „Kas nõukogu 25. juuli 1978. aasta neljandas direktiivis teatavat liiki äriühingute raamatupidamise aastaaruannete kohta (direktiiv 78/660/EMÜ, EÜT L 222, 14.8.1978, lk 11; ELT eriväljaanne 17/01, lk 21) ette nähtud bilansi koostamise eeskirjadega, mis näevad ette, et:
   
               —
            
            
               raamatupidamise aastaaruanne peab andma õige ja erapooletu ülevaate äriühingu vara, kohustuste, finantsseisundi ning kasumi või kahjumi kohta (direktiivi artikli 2 lõige 3);
            
         
               —
            
            
               eraldised kohustusteks ja kuludeks on ette nähtud, et katta kahju või võlgu, mille laad on selgelt määratletud ning mis bilansipäeval on tõenäolised või kindlad, kuid mille summa või tekkimiskuupäev on ebakindel (direktiivi artikli 20 lõige 1);
            
         
               —
            
            
               hinnata tuleb ettevaatlikult, eriti:
               
                           aa)
                        
                        
                           hõlmata võib üksnes kasumi bilansipäeva seisuga;
                        
                     
                           bb)
                        
                        
                           arvesse tuleb võtta kõiki prognoositavaid kohustusi ja võimalikku kahju, mis on tekkinud vaadeldava või eelnenud aruandeaasta jooksul, isegi kui sellised kohustused või kahju ilmnevad alles bilansipäeva ja bilansi koostamise päeva vahel (direktiivi artikli 31 lõike 1 punkti c alapunktid aa ja bb);
                        
                     
         
               —
            
            
               arvesse tuleb võtta tulu ja kulusid, mis on seotud vaadeldava aruandeaastaga, hoolimata sellise tulu või kulu saamise või maksmise kuupäevast (direktiivi artikli 31 lõike 1 punkt d);
            
         
               —
            
            
               aktiva- ja passivakirjete osi tuleb hinnata eraldi (direktiivi artikli 31 lõike 1 punkt e);
            
         on kooskõlas see, et aktsiaoptsiooni emiteerinud äriühing võib, selleks et võtta arvesse riski, mille võttis optsiooni emitent pärast kohustusevõttu, nimetatud optsiooni võõrandamise hinna raamatupidamises tuluna kajastada sellel majandusaastal, mille ajal nimetatud optsiooni kasutatakse, või selle optsiooni kehtivusaja lõpus, [mitte aga] majandusaastal, mille ajal optsiooni võõrandamise tehing tehti ja selle eest hind lõplikult saadi, nii et optsiooni emitendi võtud riski hinnatakse raamatupidamises eraldi eraldise kajastamisega?